นายกรัฐมนตรี เป็นประธานประชุม นบข. ครั้งที่ 1/62 เพื่อพิจารณาโครงการประกันรายได้เกษตรกรผู้ ปลูกข้าว ปีการผลิต 2562/63 และแต่งตั้งคณะอนุกรรมการฯ รวม 5 คณะ ในวันพรุ่งนี (21 ส.ค.62)
นางนฤมล ภิญโญสินวัฒน์ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการประชุมคณะกรรมการนโยบายและบริหารข้าวแห่งชาติ (นบข.) ครั้งที่ 1/2562 วันพรุ่งนี้ (21 ส.ค. )เพื่อรับทราบและพิจารณาวาระการประชุมที่สำคัญต่าง ๆ ได้แก่ รับทราบคำสั่งแต่งตั้งคณะกรรมการนโยบายและบริหารข้าวแห่งชาติ (นบข.) รับทราบสถานการณ์ข้าวโลกข้าวไทย ปี 2562/63  และรับทราบผลการดำเนินงานมาตรการช่วยเหลือเกษตรกรผู้ปลูกข้าว ปีการผลิต2561/62 ด้านการตลาด พร้อมกับพิจารณาโครงการประกันรายได้เกษตรกรผู้ปลูกข้าว ปีการผลิต 2562/63          นอกจากนี้ พิจารณาแต่งตั้งคณะอนุกรรมการภายใต้ นบข. รวม 5 คณะ ประกอบด้วย 1) คณะอนุกรรมการนโยบายและบริหารข้าวแห่งชาติดานการผลิต 2) คณะอนุกรรมการนโยบายและบริหารข้าวแห่งชาติด้านการตลาด 3) คณะอนุกรรมการกำกับดูแลและกำหนดเกณฑ์กลางอ้างอิงโครงการประกันรายได้เกษตรกรผู้ปลูกข้าว 4) คณะอนุกรรมการพิจารณาชดเชยดอกเบี้ยให้แก่ผู้ประกอบการค้าข้าวในการเก็บสต็อก และ 5) คณะอนุกรรมการนโยบายและบริหารข้าวแห่งชาติระดับจังหวัด